**Bosna i Hercegovina**

**Federacija Bosne i Hercegovine**

**HERCEGBOSANSKA ŽUPANIJA**

**OPĆINA TOMISLAVGRAD**

**OPĆINSKI NAČELNIK**

**Broj: \_\_\_\_\_\_\_\_\_\_\_\_\_\_\_\_/23**

**Tomislavgrad; 31.3.2023.**

Na temelju članka 81. stavak 1. Zakona o državnim službenicima i namještenicima u tijelima državne službe u Hercegbosanskoj županiji ("Narodne novine HBŽ", broj: 1/14, 5/16, 1/22 i 10/22), članka 20a. Zakona o radu (“Službene novine FBiH“, broj: 26/16, 89/18 i 44/22), članka 42. stavak 1. točka 12. i članka 72. stavak 2. Pravilnika o unutarnjem ustrojstvu tijela uprave Općine Tomislavgrad („Službeni glasnik Općine Tomislavgrad“, broj: 1/21, 1/22), Općinski načelnik o b j a v lj u j e

**JAVNI NATJEČAJ**

**za popunu upražnjenog radnog mjesta zaposlenika**

**u Općini Tomislavgrad**

*Pomoćni radnik za održavanje čistoće - 1 izvršitelj*

Opis poslova: obavlja poslove održavanja čistoće u prostorijama zgrade Općine i okolišu zgrade Općine; osobno je odgovoran za uredno i ažurno obavljanje radnih zadaća; obavlja i druge poslove po nalogu šefa Odsjeka zajedničkih poslova; za svoj rad odgovara šefu Odsjeka zajedničkih poslova.

Prijem u radni odnos vrši se na neodređeno vrijeme.

**Opći uvjeti koje kandidat mora ispunjavati:**

a) da je državljanin Bosne i Hercegovine;

b) da je punoljetan;

c) da ima opću zdravstvenu sposobnost za obavljanje poslova radnog mjesta i

d) da se protiv njega ne vodi kazneni postupak ili da nije osuđen za kaznena djela za koja je propisana kazna od najmanje dvije godine zatvora prema domaćem ili međunarodnom pravu, za kaznena djela protiv života i tijela, čovječnosti, morala, javnog ili privatnog vlasništva, javne uprave i javnog interesa ili zbog pronevjere u javnom sektoru, osim ako je nastupila rehabilitacija prema posebnom zakonu.

**Posebni uvjeti koje kandidat mora ispunjavati:**

Završena osnovna škola.

**Kandidat je dužan dostaviti sljedeću dokumentaciju:**

**-** prijavu, koja treba sadržavati: ime i prezime, datum i mjesto rođenja, adresu, broj telefona, popis priloženih dokumenata i potpis kandidata;

- kraći životopis;

- uvjerenje o državljanstvu (original);

- ovjerenu presliku svjedodžbe o završenom osnovnom obrazovanju;

- ovjerenu izjavu na okolnost navedenu u općim uvjetima pod točkom d)

(šalter sala Općine Tomislavgrad).

Kandidat koji bude izabran, a prije početka rada dužan je dostavit uvjerenje nadležnog suda da se protiv njega ne vodi kazneni postupak (ne starije od tri mjeseca) i uvjerenje o zdravstvenoj sposobnosti, a uvjerenje da nije osuđen za kazneno djelo tijelo državne službe će pribaviti po službenoj dužnosti ukoliko za to bude potrebe.

Javni natječaj će biti objavljen u Dnevnom listu, na web stranici i oglasnoj ploči Općine Tomislavgrad.

Rok za prijave je osam dana od dana zadnje objave.

Prijave dostaviti u zatvorenoj omotnici preporučeno poštom, s naznakom ***„Javni natječaj za popunu upražnjenog radnog mjesta zaposlenika u Općini Tomislavgrad - ne otvarati“***, na adresu: Općina Tomislavgrad, Mijata Tomića 120, 80240 Tomislavgrad ili predati u pisarnici Općine Tomislavgrad.

Nepravodobne, nepotpune i neuredne prijave se neće razmatrati.

**OPĆINSKI NAČELNIK**

**Ivan Buntić, mag.ing.agr./mag.oec.**